《次韵黄虚谷》
宋代·陈著

弓招消息下幽京，群起张弮不受檠。
衰朽分为林下物，英雄谁取彀中名。
坐看年少抟双翼，争把时铦驱五兵。
万事要终方有见，休凭水到说渠成。

作者简介：（一二一四～一二九七），字谦之，一字子微，号本堂，晚年号嵩溪遗耄，鄞县（今浙江宁波）人，寄籍奉化。理宗宝祐四年（一二五六）进士，调监饶州商税。景定元年（一二六○），为白鹭书院山长，知安福县。